
Linnavara– ja Majandusameti nõuete ning kohustuste üleandmine

Narva Linna Arenduse ja Õkonoomika Ameti bilanssi
1. ASJAOLUD JA MENETLUSE KÄIK
Narva Linnavolikogu 28.06.2012 otsuse nr 94 „Narva ametiasutuste struktuuri ja teenistujate koosseisude kinnitamine“ alusel annab Linnavara– ja Majandusamet Narva Linna Arenduse ja Ökonoomika Ametile üle nõuded ja kohustused projekti „ELRI-015 River promenades-2“ järgi. Käesoleval ajal on Linnavara- ja Majandusameti bilansis eelnimetatud projekti järgi kajastatud nõuded Administratsiya MO Gorod Ivangorod vastu summas 20 000,00 eurot ja kohustused Ministry of environmental protection and Regional development of the republic of Latvia ees summas 333 823,74 eurot. Projekt algas 18.01.2012. а. Ministry of environmental protection and Regional development of the republic of Latvia ning Linnavara– ja Majandusameti vahel 17.01.2012 allkirjastatud põhilepingu (grand contract) alusel saadi ettemaksu summas 380 813,89 eurot. Projekti teostamise perioodil alates 18.01.2012 kuni 31.07.2012 kulutati saadud ettemaksust 26 990,15 eurot ja Administratsiya mo gorod Ivangorod ning Linnavara– ja Majandusameti vahel 13.12.2011 sõlmitud partnerkokkuleppe kohaselt kanti projekti partnerile üle 20 000,00 eurot jooksvateks kuludeks (tehnika soetamine, halduskulud ja muud projekti raames ettenähtud kulud). Ettemaksu järelejäänud osa 333 823,74 eurot (kohustus Ministry of environmental protection and Regional development of the republic of Latvia ees) ja 20 000,00 euro suurune nõue Administratsiya MO Gorod Ivangorod vastu antakse üle Narva Linna Arenduse ja Ökonoomika Ametile, kes alates 01.08.2012 tegeleb selle projekti realiseerimisega.
2. ÕIGUSLIKUD ALUSED

Vastavalt kohaliku omavalitsuse korralduse seaduse § 30 lõike 1 punktile 3  linnavalitsus lahendab ja korraldab kohaliku elu küsimusi, mis ei kuulu volikogu pädevusse. Antud juhul ei kuulu nõuete ja kohustuste üleandmise otsustamine linnavolikogu pädevusse. 
Vastavalt Narva Linnavolikogu 21.06.2005. a määrusega nr 20/57 vastu võetud „Linnavara eeskirja“ punktile 24 otsuse linnavara üleandmise kohta ühelt struktuuriüksuselt või linna ametiasutuselt teisele võtab vastu linnavalitsus.
3. OTSUS
3.1. Linnavara– ja Majandusametil anda hiljemalt 19.11.2012 Narva Linna Arenduse ja Ökonoomika Ameti bilanssi nõuded summas 20 000 (kakskümmend tuhat) eurot 00 senti ja kohustused summas 333 823 (kolmsada kolmkümmend kolm tuhat kaheksasada kakskümmend kolm) eurot 74 senti.
3.2. Narva Linna Arenduse ja Ökonoomika Ametil võtta oma bilanssi hiljemalt 19.11.2012 nõuded summas 20 000 (kakskümmend tuhat ) eurot 00 senti ja kohustused summas 333 823 (kolmsada kolmkümmend kolm tuhat kaheksasada kakskümmend kolm) eurot 74 senti.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks Narva Linna Arenduse ja Ökonoomika Ametile.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

